钦定古今图书集成/明伦汇编/氏族典/第459卷 > 《廖用贤尚友录》 > 魏咸信
## 钦定古今图书集成/明伦汇编/氏族典/第459卷 > 《廖用贤尚友录》 > 魏咸信

按《宋史魏仁浦传》：“仁浦子咸信，字国宝，建隆初，授朝
散大夫、太子右坊通事舍人，改供奉官，选尚永庆公
主，授右卫将军、驸马都尉。逾年，出领吉州刺史。太平
兴国初，真拜本州防御使。雍熙三年，知澶州。四年，就
拜彰德军节度。真宗即位，改定国军节度。景德二年，
改武成军节度，知曹州，改知河阳。大中祥符初，从东”
封，加检校太尉。将祀汾阴，命知澶州。未几，召还，加同
平章事，俄判天雄军。天禧初，改陕州大都督府长史、
保章军节度。有感风疾，告归，卒。咸信颇知书，善待士，
然性吝喜利，时人耻之。子昭易、昭亮、昭侃。昭易，西京
作坊使、知隰州；昭侃改名昭昺，为崇仪使。